[{"text_idx": "#000000", "text": "Iechyd yn bwnc llosg rhwng arweinwyr y pleidiau"}, {"text_idx": "#000001", "text": "Mae arweinwyr y pleidiau wedi gwrthdaro dros iechyd yn eu dadl teledu derfynol cyn etholiad y cynulliad."}, {"text_idx": "#000007", "text": "Dywedodd y Democrat Rhyddfrydol Kirsty Williams y gallai pwysau ar y GIG gael ei leihau trwy wella mynediad cleifion at feddygon teulu gyda chronfa \u00a310m."}, {"text_idx": "#000008", "text": "Pwysleisiodd ei bod am \"gymryd gwleidyddiaeth allan o'r GIG\", \"rhoi'r gorau i ddadlau\" ac \"eistedd o amgylch y bwrdd gyda gweithwyr proffesiynol\"."}, {"text_idx": "#000009", "text": "Disgrifiad o\u2019r llun, Kirsty Williams"}, {"text_idx": "#000010", "text": "Addawodd y Ceidwadwr Andrew RT Davies y byddai ei blaid yn amddiffyn cyllid y GIG a pheidio \"ad-drefnu ar raddfa eang\"."}, {"text_idx": "#000014", "text": "Disgrifiad o\u2019r llun, Andrew RT Davies"}, {"text_idx": "#000015", "text": "Yn o\u0302l arweinydd Plaid Cymru, Leanne Wood, roedd y gwasanaeth iechyd wedi dioddef o dan Lafur, tra byddai'r Ceidwadwyr yn ei breifateiddio."}, {"text_idx": "#000017", "text": "Disgrifiad o\u2019r llun, Leanne Wood"}, {"text_idx": "#000018", "text": "Wrth amddiffyn y Llywodraeth ddiwethaf, dywedodd Carwyn Jones fod gofal brys yn \"her\" oherwydd bod y gofynion yn cynyddu bob blwyddyn."}, {"text_idx": "#000021", "text": "Fe wnaeth Nathan Gill, arweinydd UKIP yng Nghymru, addo cefnogi meddygon teulu oedd, meddai, yn darparu'r mwyafrif o wasanaethau gofal iechyd ond gyda lleiafrif o'r adnoddau."}, {"text_idx": "#000022", "text": "Dywedodd y byddai UKIP hefyd yn gwrthwynebu cytundeb masnach draws Atlantaidd, rhywbeth meddai fyddai'n arwain i fwy o breifateiddio."}, {"text_idx": "#000023", "text": "Dywedodd mai'r unig fodd o frwydro yn erbyn cytundeb o'r fath oedd pe bai Prydain yn gadael yr Undeb Ewropeaidd."}, {"text_idx": "#000024", "text": "Disgrifiad o\u2019r llun, Nathan Gill"}, {"text_idx": "#000025", "text": "Yn o\u0302l Alice Hooker-Stroud, arweinydd y Blaid Werdd yng Nghymru, roedd angen atebion mwy sylfaenol drwy hyrwyddo cymdeithas fwy iachus."}, {"text_idx": "#000028", "text": "Dywedodd Ms Hooker-Stroud y dylai gwasanaethau iechyd gael yr adnoddau sydd eu hangen, ac nad oedd Llafur wedi llwyddo yn hynny o beth."}, {"text_idx": "#000030", "text": "Mae'r Gwasanaeth Iechyd ar y papur pleidleisio - dyna oedd her Carwyn Jones yn ystod eiliadau agoriadol y drafodaeth heno."}, {"text_idx": "#000032", "text": "Ond nid y gwleidyddion, efallai, oedd y se\u0302r heno: gydag wythnos i fynd ail-adrodd eu polisi\u0308au ac ymosod cymaint a\u0302 phosib ar y lleill oedd eu cymhelliad nhw; bydd pob un yn weddol fodlon eu bod wedi llwyddo, yn hynny o beth."}, {"text_idx": "#000033", "text": "Na, y gynulleidfa wnaeth sicrhau fod hon yn rhaglen werth gwylio - digon o angerdd, a digon i ddweud wrth draddodi'u profiadau o'r gwasanaeth iechyd."}, {"text_idx": "#000034", "text": "Efallai welwn ni'r ffocws ar wasanaethau cyhoeddus yn yr wythnos ddiwethaf sy heb, mewn gwirionedd, ddigwydd hyd yma."}, {"text_idx": "#000035", "text": "Dechrau gweld wnaethon ni hefyd pa mor wahanol yw'r etholiad yma i'w gymharu a\u0302 2011 - mwy o bleidiau cystadleuol, mwy o bwerau i'r buddugwyr a llawer mwy o amrywiaeth polisi. Wythnos i fynd!"}, {"text_idx": "#000036", "text": "Prif StraeonYsgolion yn parhau i gael trafferthion yn DoverPublished1 awr yn o\u0302lGwerthu maes awyr yn bosib 'oni bai am Covid'Published6 awr yn o\u0302l'Dylai Jonathan Edwards gael dychwelyd i Blaid Cymru'Published2 awr yn o\u0302l"}, {"text_idx": "#000037", "text": "Ysgolion yn parhau i gael trafferthion yn Dover"}, {"text_idx": "#000047", "text": "Gareth Ward: Yr angerdd a'r aberth tu o\u0302l fy nghoginio"}]